เรื่องร้องเรียน: รถจอดบนฟุตปาธ
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ว่า พบเห็นรถจักรยานยนต์จอดบนทางเท้าริมถนนเทพรัตน ฝั่งตรงข้ามห้างสรรพสินค้าเซ็นทรัล-บางนา นั้น                                       สำนักงานเขตบางนาได้ให้เจ้าหน้าที่เทศกิจลงพื้นที่ตรวจสอบข้อเท็จจริงหลังจากรับแจ้งแล้วปรากฎว่า บริเวณที่ได้รับแจ้งเป็นจุดจอดรอบริการรับ-ส่งผู้โดยสารของสมาชิกผู้ขับขี่วินจักรยานยนต์รับจ้างที่ได้รับอนุญาตจากคณะอนุกรรมการประจำกรุงเทพมหานครพื้นที่ 3 เขตบางนา ประกอบด้วย สำนักงานขนส่งกรุงเทพมหานครพื้นที่ 3 สำนักงานเขตบางนา สถานีตำรวจนครบาลบางนา และกองอำนวยการรักษาความมั่นคงกรุงเทพมหานคร บางส่วนจอดบนผิวการจราจร และบางส่วนจอดบริเวณทางเข้า-ออกของโรงงานแห่งหนึ่งซึ่งปัจจุบันยังปิดตัวอยู่ ซึ่งเป็นการช่วยเหลือและให้โอกาสผู้ที่มีการศึกษาน้อยได้มีอาชีพสุจริตทำมาหากินเลี้ยงตัวเองและครอบครัว ไม่ต้องตกเป็นภาระของสังคม ขณะตรวจสอบได้พูดคุยขอความร่วมมือบรรดาผู้ขับขี่ให้ระมัดระวังในเรื่องของการจอดรถเพื่อมิให้เกะกะกีดขวางการสัญจรไป-มาของประชาชน ต้องให้ประชาชนได้รับความสะดวกและปลอดภัย ในการใช้ทางเท้ามากที่สุด หากเจ้าหน้าที่พบเห็นผู้ขับขี่รายใดที่ฝ่าฝืนก็ได้มีมาตรการลงโทษตามสมควรแก่กรณี ทางสำนักงานเขตบางนาขอขอบคุณข้อมูลที่ผู้แจ้ง ๆ มา เพราะท่านถือเป็นส่วนหนึ่งในการช่วยทางราชการสอดส่องดูแล ความไม่เป็นระเบียบเรียบร้อยในพื้นที่เขตบางนา
ความเห็นของผู้แจ้ง: ครับ
พื้นที่: แขวงบางนาเหนือ เขตบางนา กรุงเทพมหานคร